section_heading: Povijest
paragraph_text: Početkom Domovinskog rata, klub prestaje s radom, s obzirom na to da su Kamensko okupirali pobunjeni Srbi. Prvu službenu utakmicu u Republici Hrvatskoj, klub je odigrao 5. rujna 1993. godine u okviru 1. općinske nogometne lige. U to vrijeme, klub je koristio terene Zrinskog u Malom Erjavcu. Najveći uspjeh klub je ostvario u sezoni 1995./96. kada osvaja 1. mjesto u sjevernpoj grupi ŽNL Karlovačke, ali do ulaska u 3. HNL se ispriječio NK Cetingrad, koji je bio bolji u dva ogleda s Kamenskim.